Presuda Suda (treće vijeće) od 1. kolovoza 2025. (zahtjev za prethodnu odluku koji je uputio Bundesgerichtshof - Njemačka) – Tradeinn Retail Services S. L./PH
(predmet C-76/241, Tradeinn Retail Services)
„Zahtjev za prethodnu odluku – Intelektualno vlasništvo – Žigovi – Direktiva (EU) 2015/2436 – Približavanje zakonodavstava država članica o žigovima – Članak 10. stavak 3. točka (b) – Prava koja proizlaze iz žiga – Pravo da se trećoj osobi zabrani nuđenje proizvoda, njihovo stavljanje na tržište ili držanje u te svrhe pod tim znakom – Internetska trgovina – Proizvodi koji se nude na prodaju iz države članice koja nije ona u kojoj je žig registriran – Pojam ‚držanje’”
Jezik postupka: njemački
Sud koji je uputio zahtjev
Bundesgerichtshof
Stranke glavnog postupka
Tužitelj: Tradeinn Retail Services S. L.
Tuženik: PH
Izreka
Članak 10. stavak 3. točku (b) Direktive (EU) 2015/2436 Europskog parlamenta i Vijeća od 16. prosinca 2015. o usklađivanju zakonodavstava država članica o žigovima
treba tumačiti na način da:
nositelj žiga zaštićenog u jednoj državi članici može trećoj strani zabraniti da na državnom području druge države članice drži proizvode pod znakom u uvjetima iz članka 10. stavka 2. te direktive kako bi te proizvode nudila na prodaju ili ih stavljala na tržište u državi članici u kojoj je taj žig zaštićen.
Članak 10. stavak 3. točku (b) Direktive 2015/2436
treba tumačiti na način da je:
za „držanje”, u smislu te odredbe, proizvoda pod znakom u uvjetima iz članka 10. stavka 2. te direktive dovoljno raspolagati ovlašću nadzora ili upravljanja nad osobom koja ima izravnu i stvarnu kontrolu nad tim proizvodom.
____________
1     SL C/2024/3149, C